הבורסה לניירות ערך סיימה את יום המסחר השלישי של השבוע בעליות קלות של המדדים המובילים ת"א 35 ות"א 125, שעלו בקצת יותר מ-0.1%. מחזור המסחר בבורסה הסתכם בכ-1.16 מיליארד שקל. אחרי העליות אתמול, שער הדולר איבד היום כ-0.4% והוא נסחר כעת ברמה של כ-3.68 שקלים.
העליות הקלות בת"א הגיעו אחרי שהמסחר בארה"ב נפתח בעליות במדדים המובילים – וזאת לאחר שנרשמו עליות בבורסות אירופה ואסיה. העליות נרשמו בעקבות העלייה במחירי הנפט, לאור כניסתן לתוקף של הסנקציות שהופעלו על איראן.
קמהדע פירסמה תוצאות חיוביות למחצית הראשונה של 2018, שבה גדלו הכנסותיה ב-16% לעומת התקופה המקבילה ל-51.3 מיליון דולר; והרווח הגולמי שלה הסתכם ב-17.7 מיליון דולר, צמיחה של 26% לעומת התקופה המקבילה. חברת תשתיות הלוויין גילת רשמה ברבעון השני הכנסות של 66.5 מיליון דולר בדומה לרבעון המקביל.
הבורסה לניירות ערך בתל אביב תאפשר מהיום (ג') לכלל הציבור להשתתף באופן דיגיטלי בהנפקות של חברות - ישירות מלוח ההנפקות של הבורסה במערכת מאיה (מערכת מקוונת להודעות שמפעילה הבורסה). עד היום המשקיע נדרש לפעול דרך חבר בורסה כלשהו (בנק או בית השקעות) כדי להשתתף בהנפקה בשלב הציבורי.
בבורסה אומרים כי מטרת המהלך היא להגדיל את המעורבות של הציבור במסחר ובהנפקות של חברות, שכן כיום שיעור המעורבות של הציבור הרחב בישראל נמוך יחסית.
נקסטקום, העוסקת בתכנון, הקמה ותחזוקה של תשתיות ופתרונות בתחומי התקשורת והאנרגיה המתחדשת, תיקח חלק בפרויקט הקמת מרכזי מחשוב מודרניים עבור משרד הביטחון.
החברה חתמה על הסכם עם TGS של התעשייה האווירית (50%), הכולל הקמה והגירה של מערכות, תפעול ותחזוקה של מרכזי נתונים (דאטה סנטרים). תקופת ההתקשרות היא 6 שנים, והתמורה המקסימלית ממנה עשויה להגיע עד ל-100 מיליון שקל. זאת, בהנחה שנקסטקום תבצע את כלל האתרים ובהתאם למחירים וכתבי הכמויות המוערכים כרגע לגבי הפרויקט.
גילת - שמפתחת, מייצרת ומשווקת מוצרים ושירותים לרשתות תקשורת לוויינית - הרוויחה 2.1 מיליון דולר ברבעון השני של 2018 - שהם 4 סנט למניה, זאת ללא שינוי בהשוואה לרבעון המקביל ב-2017.
הכנסותיה של גילת, שמנוהלת על ידי יונה עובדיה, צמחו ברבעון השני של 2018 בשיעור זניח של 0.4% וירדו ב-3% לעומת הרבעון הראשון של השנה, ל-66.5 מיליון דולר.
אסיפת בעלי המניות של חברת פרוטרום דחתה ברוב של 70.7% את הצעתה של החברה להעניק לאורי יהודאי, מנכ"ל החברה, מענק של 20 מיליון דולר במזומן עבור תרומתו לביצוע והשלמת עסקת מכירת החברה לענקית תמציות הטעם והריח IFF תמורת 7 מיליארד דולר. המענק היה אמור להיות משולם מיד עם השלמת העסקה. ההצבעה על המענק ליהודאי התנהלה לאחר ההצבעה שבה אושר המיזוג עם IFF ברוב של 94.65%. המיזוג יתבצע על ידי תשלום של 71.19 דולר במזומן, והקצאה של 0.25 מניות IFF לכל מניית פרוטרום.
ההצבעה התקיימה על רקע מכתב עמדה שפירסמה עמיתים קרנות הפנסיה הוותיקות בסוף יולי 2018, ובו הביע ניר עובדיה, מנהל חטיבת ההשקעות של עמיתים, את התנגדותו למענק חד פעמי ליהודאי .
הבורסה ממשיכה להסחר ביציבות של המדדים המובילים. בהמשך היום צפויים להתפרסם דו"חות כספיים של כמה חברות, לרבות אופקו, אורמת ו קמהדע.
בסקירה מאקרו כלכלית שפירסם היום מערך ייעוץ ההשקעות של בנק לאומי, נכתב כי "המח"מ המומלץ בתיקים של אג"ח הוא בינוני-קצר, מכיוון שסביבת הריביות העולמית עשויה להוסיף ולעלות בשנים הקרובות. זאת במידה שההערכות להאטה משמעותית בקצב הצמיחה בעולם, הגלומות במבנה של עקומי האג"ח הנוכחיים, לא יתממשו.
בשוק האג"ח הקונצרני, הן בחו"ל והן בישראל, אנו מעדיפים להתמקד באג"ח איכותיות בדירוגים גבוהים חלף הדירוגים הנמוכים, עקב מרווחי הסיכון הנמוכים ששוררים באפיק זה. בתקופה של סביבת ריבית עולה, סביר לצפות לאירועים שבמסגרתם מרווחי הסיכון יפתחו".
הרווח הנקי של שטראוס צמח ב-52% ברבעון השני של 2018 בהשוואה לרבעון המקביל ב-2017, והסתכם ב-110 מיליון שקל, בעקבות שיפור בכל קווי העסקים של החברה. הרווח הניהולי של שטראוס גדל ב-14% ברבעון החולף לעומת הרבעון המקביל ב-2017, והסתכם ב-112 מיליון שקל.
הרווח הניהולי של שטראוס מנטרל את השפעת עסקות ההגנה על מחירי הקפה והקקאו, רווחים או הפסדים ממכירת רכוש קבוע והוצאות הקשורות להקצאת אופציות למנהלים. בניגוד לכללי החשבונאות, הדו"ח הכספי הניהולי מאחד את חלקה היחסי של שטראוס בתוצאות הכספיות של החברות שבהן היא מחזיקה ב-50% כמו חברת הקפה הברזילית Tres Coracoes, המטבלים והממרחים סברה, וחברת החטיפים המלוחים שטראוס - פריטו ליי.
הבורסה לניירות ערך בתל אביב פתחה את יום השלישי של המסחר ביציבות במדדים המובילים. מדד ת"א 35 עולה בכ-0.24% , מדד ת"א 125 עולה קלות ב-0.1% ומדד ת"א 90 עולה ב-0.4%.
מינהל המזון והתרופות האמריקאי (FDA) שיגר מכתב אזהרה לחברת סלטריון (Celltrion), המייצרת עבור טבע את התרופה Ajovy לטיפול במיגרנה. ה-FDA כולל במכתבו הערות והסתייגויות מנהלי התיעוד ובקרת האיכות במפעלה של חברת סלטריון. טבע מעריכה שהמכתב לא ימנע קבלת תשובה מה-FDA לבקשת אישור השיווק של התרופה Ajovy במחצית ספטמבר.
חברת אלביט מערכות הודיעה כי חתמה על חוזה בהיקף של 85 מיליון דולר לאספקת חליפות לוחמה אלקטרונית לחיל הים הישראלי.
חברת ח.מר הודיעה כי חתמה עם גורם חיצוני לחברה על מזכר הבנות לתכנון והקמה (כקבלן משנה) של מערכות הרדיו של הקו האדום של הרכבת הקלה, המוקם במרכז הארץ וכן למתן שירות ואחזקה למערכות למשך שנתיים לאחר ההקמה, ובנוסף אופציה להארכה של עד 14 שנים נוספות. היקף ההכנסות הצפוי מהפרויקט הוא כ-60 מיליון שקל, ומשכו הצפוי של הפרויקט, הכולל את תקופת השירות והאחזקה, הוא כ-19 שנה.
קרן ריט (קרן השקעות בנדל"ן הנהנית מתנאי מיסוי מיוחדים) מניבים פירסמה את תוצאותיה לרבעון השני, מהן עולה כי הכנסות החברה ברבעון צמחו בכ-77% והסתכמו בכ-11.5 מיליון שקל, ה-NOI (הכנסות תפעוליות נטו) ברבעון גדל בכ-75% והסתכם בכ-9.8 מיליון שקל.
חברת המזון שטראוס פירסמה דו"חות טובים לרבעון השני של השנה, והציגה גידול של 11% ברווח התפעולי.
מינהל המזון והתרופות האמריקאי (FDA) שיגר מכתב אזהרה לחברת סלטריון (Celltrion), המייצרת עבור טבע את התרופה Ajovy לטיפול במיגרנה.
ה-FDA כולל במכתבו הערות והסתייגויות מנהלי התיעוד ובקרת האיכות במפעלה של חברת סלטריון. טבע מעריכה שהמכתב לא ימנע קבלת תשובה מה-FDA לבקשת אישור השיווק של התרופה Ajovy במחצית ספטמבר.
הבורסה לניירות ערך בתל אביב תפתח את יום המסחר השלישי של השבוע לאחר שאתמול המסחר הסתיים ביציבות במדדים המובילים, עם עליות קלות במדדי ת"א 35, ת"א בנקים ו ת"א 125. המסחר בוול סטריט פתח אתמול את שבוע המסחר עם עליות שערים במדדים המובילים.
המסחר בבורסות וול סטריט התחיל את היום בירידות, אך עבר לעליות על רקע המשך מתיחות הסחר מול סין. מדד דאו ג'ונס עלה ב-0.1%, מדד S&P 500 עלה ב-0.3% ומדד ה נאסד"ק עלה ב-0.6%.
בחצות, לפי שעון ניו יורק, נכנסו לתוקף הסנקציות המחודשות נגד איראן.
המתיחות בין ארה"ב לסין באה ידי ביטוי בירידות של 1.3% בבורסות שנחאי, כשהמהלך האחרון במאבק בין שתי הכלכלות הגדולות בעולם היה איום של סין להטיל מסי יבוא על מוצרים אמריקאיים בשווי 60 מיליארד דולר, ביניהם גם גז נוזלי. בבורסות אירופה אתמול נרשמו ירידות שערים.
בשוק המט"ח, לראשונה מזה שנה וחצי נסחר ה דולר מעל 3.7 שקלים.
בשבועות הקרובים צפוי להתגבר זרם הדיווחים של חברות לגבי תוצאותיהן הכספיות לרבעון השני של 2018. השבוע צפויים לפרסם את תוצאותיהם חמשת הבנקים הגדולים ה פועלים, לאומי, מזרחי טפחות, דיסקונט ו הבינלאומי, שצפויים להציג תוצאות חזקות.
אתמול קפצה מניית חברת הנדל"ן והתשתיות שיכון ובינוי בכ-2.5%, לאחר שהושלמה עסקת המכירה לאיש העסקים נתי סיידוף. ניסיונותיו הקודמים של סיידוף לרכוש חברות כמו כלכלית ירושלים, אפריקה ישראל להשקעות ו בזק לא קרמו עור וגידים. סיידוף שילם לאריסון השקעות, שבבעלות שרי אריסון, 1.1 מיליארד שקל עבור מניות השליטה ב שיכון ובינוי (47%) והוא כבר מורווח על ההשקעה כ-250 מיליון שקל.
בחודשים הקרובים יתברר אם סכומים אלה יספיקו לכסות את החשיפה של שיכון ובינוי לחקירות שמתנהלות נגדה בגין חשד למתן שוחד במכרזי תשתיות במדינות אפריקה.
שבעה חודשים לאחר שמצאה רוכש למתחם סקיה שבצומת מסובים, דיווחה אתמול חברת התקשורת בזק לבורסה על היטל השבחה משמעותי שתיאלץ לשלם לרשות מקרקעי ישראל. החברה, שחתמה בינואר על הסכם למכירת המתחם למגדלי נעימי תמורת 497 מיליון שקל (לא כולל מע"מ). החברה הודיעה כי קיבלה דרישת תשלום מהוועדה המקומית לתכנון ובנייה אור יהודה בגין תשלום השבחה, בסך של כ-143.5 מיליון שקל בגין המכירה.
חברת הביטוח הפניקס שבשליטת קבוצת דלק של יצחק תשובה תיסחר לאחר שהחברה הודיעה אתמול כי זכתה במכרז לביטוח הסיעוד בקופת חולים מכבי.